**Zapisnik sa sjednice Nastavničkog vijeća održane u petak 3. siječnja 2025. godine s početkom u 09:00 sati**

Sjednica Nastavničkog vijeća započela je u 09:00 sati. Sjednici je prisustvovalo 40 članova Nastavničkog vijeća. Ravnateljica Snježana Erdeljac pozdravila je prisutne i najavila sljedeći

Nastavničko vijeće

1. Usvajanje zapisnika s prethodne sjednice Nastavničkog vijeća
2. Analiza uspjeha učenika na kraju 1. polugodišta školske godine 2024./2025. – izvještava pedagoginja
3. Zamolbe
4. Pedagoške mjere
5. Razno

AD 1

Zapisnik s prethodne sjednice jednoglasno je usvojen.

AD 2

Pedagoginja je iznijela analizu uspjeha učenika na kraju 1. polugodišta školske godine 2024./2025.

AD 3

Majka učenika Tina Slanca poslala je molbu za promjenom zanimanja. Učenik je trenutno 2. G razred, smjer građevinski tehničar, a želi prijeći u 2. A, smjer monter suhe gradnje. Zamolba se usvaja. Razredno vijeće će se dogovoriti oko provedbe razrednih ispita s rokom do Uskrsa. Mora izvršiti 400 sati praktične nastave od prošle godine, što je umanjenje od 50%.

Ivan Kolar, 1. A razred, smjer monter suhe gradnje, želi prijeći u 1. F, smjer pomoćni polagač keramičkih pločica. Učenik će promijeniti poslodavca za praktičnu nastavu. Zamolba se uvažava.

AD 4

Učenica Karolina Ajlec, 1. F razred, smjer pomoćni pekar, ima 33 neopravdana izostanka, nije išla redovito na praktičnu nastavu te joj je raskinut ugovor. Uvažava se prijedlog mjere opomene pred isključenje. Majka se nije odazvala na poziv razrednice i voditeljice prakse na razgovor.

AD 5

Ravnateljica upoznaje kolektiv s Protokolom o kontroli ulaska i izlaska u školskim ustanovama Ministarstva znanosti, obrazovanja i mladih. Na malom odmoru učenici ne smiju izlaziti iz škole. Ulazna vrata moraju biti zaključana na svim malim odmorima. Ulazna vrata bit će otključana na velikom odmoru, kada učenici mogu izlaziti van iz prostora Škole. Mora se provoditi dežurstvo na odmorima. Dežurat će i tehnička služba (spremačice, domar) i nastavnici. Dežurni djelatnici moraju voditi evidenciju ulaska s imenom, prezimenom i brojem osobne iskaznice. Napravit će se raspored dežurstava. Učenici se ne smiju puštati ranije prije kraja sata. U Prirodoslovnoj školi će profesori morati dočekivati učenike na glavnom ulazu i voditi do praktikuma. Nabavit će se zvono za ulazak u Školu. Sigurnosni tim činit će ravnateljica Snježana Erdeljac, pedagoginja Tajana Umnik Stojić, nastavnica i predsjednica Školskog odbora Kristinka Jurčević i domar/stručni učitelj Petar Svilić. Učionice se više ne zaključavaju za vrijeme odmora, a redari će paziti na red. S nastave Tjelesne i zdravstvene kulture učenici se ne smiju puštati puno ranije. Ravnateljica i pedagoginja osmislit će tekst obavijesti o Protokolu koji će se objaviti na webu, Facebooku, proslijediti učenicima i roditeljima. Kantina će raditi i pod malim odmorima, ali učenici će ići na bočni ulaz. Mobiteli se ostavljaju isključeni i u torbi. Mora se promijeniti i Kućni red i uskladiti s Protokolom. Roditelji i svi ostali moraju najaviti dolazak u Školu.

ZAPISNIČAR: RAVNATELJICA:

Marija Marčinko Snježana Erdeljac

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_